**Gre že zares. V začetku novembra bo potrebno izpolniti predprijavo k splošni maturi. – Predprijavo boste izpolnili v eAsistentu** v razdelku »Matura«ter **natisnjeno in podpisano prinesli v šolo razredniku oz. tajniku za splošno maturo.**

**Navodilo za izpolnjevanje predprijave je kot priponka v eAsistentu.**

**Dijaki drugih šol** (šol, na katerih ne izvajajo splošne mature) izpolnijo predprijavo v naši šoli – izpolnijo obrazec »Predprijava k splošni maturi« pri tajniku splošne mature. Obrazec boste dobili v šoli. Ob izpolnjevanju predprijave boste morali napisati EMŠO, zato **OBVEZNO prinesite s sabo dokument (osebno izkaznico, vozniško dovoljenje ali potni list)**, ki ga vsebuje! S sabo prinesete tudi **kopije spričeval** vseh dosedanjih let srednješolskega izobraževanja.

Predprijavo izpolnjujete dijaki, ne pa tudi občani.

V naslednjih dneh zato v miru premislite o:

**- predmetih**, iz katerih boste delali maturo in

**- nivojih**, na katerih boste opravljali maturo pri matematiki in tujih jezikih. Na višjem nivoju lahko opravljate največ 3 predmete (matematiko in 2 tuja jezika), a se za SPLOŠNI učni uspeh na splošni maturi po povišani lestvici šteje le eden, bolje ocenjen tuji jezik.

**Kandidati s posebnimi potrebami** poleg dokumenta z EMŠOm prinesejo tajniku mature še dodatno (rok je enak kot za izpolnjevanje predprijav!): (1.) izpolnjen obrazec Uveljavljanje pravic kandidata/ke s posebnimi potrebami pri opravljanju mature (UL RS 6/20. 1. 2006 ali pa obrazec predhodno dvignite pri tajniku) in (2.) kopijo odločbe o usmeritvi ter strokovnega mnenja. Nasvet: pri meni se po vnaprejšnjem dogovoru lahko ti kandidati oglasijo vsaj nekaj dni prej, da se v miru pogovorimo, izpolnimo predprijavo in pregledamo dokumentacijo, ki jo moramo poslati v Ljubljano na DK SM.

**Predprijava k maturi bo osnova za opravljanje predmaturitetnih preizkusov** **- predmaturitetne preizkuse boste morali opravljati iz predmetov in na nivojih, navedenih v predprijavi!** Na osnovi predprijav bo namreč šola naročila ustrezno število in vrsto izpitnih pol za predmaturitetne preizkuse. **Podatki, ki jih boste navedli, so torej tudi zavezujoči - za (1.) vrsto in nivo naročenih izpitnih pol ter (2.) njihovo plačilo!**

**V prijavi boste lahko** – tudi na osnovi izkušenj s predmaturitetnim preizkusom - **spremenili nabor predmetov in nivoje!!!**